钦定古今图书集成/明伦汇编/闺媛典/第062卷 > 韩洪谟妻张氏〈陆野塘妻附〉
## 钦定古今图书集成/明伦汇编/闺媛典/第062卷 > 韩洪谟妻张氏〈陆野塘妻附〉

按《松江府志》：“张氏，韩洪谟妻。甲寅，倭攻郡城，入其家，
洪谟具儒衣冠迎之，欲劝以好生勿杀，语未脱口，刀
断其臂矣。氏号赴被执，俱死焉。越二日，里中收殓，见
氏左膊已受三枪，尚坚执下体，衣不解。是时东郭有
陆野塘者，其妻亦不屈死焉。”